ddrg/super_eurlex huggingface dataset:
H.

der henviser til, at en koalition af oppositionspartier, Det Andet Rusland, den 3. marts 2008 arrangerede en »dissensmarch« for at protestere mod præsidentvalget i Rusland den 2. marts 2008; der henviser til, at bystyret nægtede at tillade demonstrationen med det argument, at den Kreml-venlige gruppe Ungt Rusland i forvejen havde planlagt møder på alle større forsamlingssteder i hovedstaden; der henviser til, at Det Andet Rusland besluttede at gennemføre marchen og erklærede, at det ville appellere bystyrets afgørelse,
21.

erkender imidlertid, at VFEEVE med sin nuværende struktur kan få vanskeligt ved at opfylde kriterierne for statslig udviklingsbistand, som er opstillet af OECD-komiteen for udviklingsbistand, da investeringerne i højere grad vil blive styret af udsigten til økonomisk udbytte end af udviklingsbehov; er klar over risikoen for, at fattigdomsreduktion, der er nævnt som et af VFEEVE's specifikke mål, måske bare bliver en sekundær prioritering for fonden; understreger derfor, at Kommissionen ud over at fastsætte klare udviklingskriterier for udvælgelse af projekter, der er berettigede til støtte fra VFEEVE, også må øge den tilskudsbaserede udviklingsbistand betydeligt for at tilvejebringe bæredygtige energitjenester til de fattigste;
98.

opfordrer Kommissionen til som et hasteanliggende at udvikle en omfattende strategi for at sikre, at europæiske ikke-handelsmæssige hensyn tages i betragtning under WTO-forhandlingerne, herunder navnlig spørgsmålene om anerkendelse og beskyttelse af geografiske betegnelser, dyrevelfærd, importerede animalske og vegetabilske produkters sundhedsmæssige tilstand etc., således at illoyal konkurrence mod europæiske producenter samt eksport af dyrevelfærds- og miljøproblemer til tredjelande undgås; opfordrer Kommissionen til i WTO-forhandlingerne aktivt at kæmpe for princippet om kvalificeret markedsadgang med henblik på at fremme bæredygtighedsnormerne inden for landbruget;
9.

foreslår, at de nye og gamle medlemsstater arbejder mere proaktivt sammen inden for EU for at sikre, at situationen i bestemte lande omfattet af ENP overvåges på mere hensigtsmæssig måde, således at EU i sin politik kan reagere med større fleksibilitet over for disse lande;
B.

der henviser til, at Parlamentet gentagne gange har krævet, at der oprettes systemer for tidlig varsling og alarmering, og at oprettelsen af sådanne systemer er omfattet af flere eksisterende og kommende retsakter,
E.

der henviser til, at oppositionstilhængere den 20. februar 2008 indledte fredelige aktioner i Yerevan i protest mod valgresultatet og krævede omvalg; der henviser til, at aktionen om aftenen den 1. marts 2008, efter 11 dages demonstrationer fra oppositionstilhængere, endte i vold, da politiet rykkede ind på Frihedspladsen i det centrale Yerevan for at fjerne demonstranterne, der boede i telte på pladsen, hvilket resulterede i, at otte mennesker døde, herunder en politiofficer, og snesevis blev såret; der henviser til, at der den 1. marts 2008 blev erklæret undtagelsestilstand, hvorefter der indførtes begrænsninger for mediernes frihed, for forsamlingsfriheden og for de politiske partier,
36.

kritiserer på det skarpeste, at bekæmpelsen af traditionelt betinget vold mod kvinder ikke er en del af foranstaltningerne i Kommissionens strategi; fordømmer enhver form for retlig, kulturel og religiøs skik, der forskelsbehandler kvinder, udelukker dem fra det politiske og offentlige liv samt isolerer dem i deres dagligdag, såvel som dem, der tolererer voldtægt, vold i hjemmet, tvangsægteskaber, ulige rettigheder i skilsmissesager, æresdrab, enhver form for tvungen overholdelse af særlige påklædningsregler mod kvindens egen vilje, chikane for ikke at underkaste sig kønsrelaterede normer eller regler, menneskehandel samt tvangsarbejde; opfordrer indtrængende Kommissionen og medlemsstaterne til at bekæmpe disse skikke i deres udviklings- og samarbejdspolitikker; opfordrer Kommissionen til at yde en energisk indsats i sine landestrategier for at støtte oplysnings- og bevidstgørelsesprogrammer, der øger offentlighedens opmærksomhed og ændrer klimaet i offentligheden, og gøre de foranstaltninger, der er truffet for at bekæmpe alle former for vold mod kvinder, herunder skadelige traditionelle skikke, til kriterier for god regeringsførelse i partnerlande;
27.

beklager det faktum, at Kommissionen ikke har reageret på Parlamentets ovennævnte beslutning af 3. juli 2003 ved at foretage en gennemgribende revision af direktiv 86/613/EØF, selvom Kommissionen selv erkender, at den hidtidige anvendelse af direktivet ikke har været effektiv, og at der kun er gjort minimale fremskridt, hvad angår anerkendelse af det arbejde, der udføres af medhjælpende ægtefæller til personer, som udøver selvstændig virksomhed eller driver landbrug i medlemsstaterne, og med hensyn til at yde tilstrækkelig beskyttelse af disse medhjælpende ægtefæller; opfordrer atter Kommissionen til at forelægge et forslag til revideret direktiv inden udgangen af 2008 med henblik på at sikre, at medhjælpende hustruer i landbrugsbedrifter og SMV'er får deres egne sociale rettigheder og pensionsrettigheder;
25.

opfordrer indtrængende medlemsstaterne til at overholde deres internationale forpligtelser ved at sikre ligeret og ligebehandling for børn, der bor sammen med deres indsatte forælder, og at skabe livsvilkår, som passer til deres behov, i fuldstændigt uafhængige afdelinger, der befinder sig så langt væk som muligt fra det almindelige fængselsmiljø, som gør det muligt for dem at gå i daginstitutioner eller de normale skoler, og som omfatter en fleksibel og liberal udgangsordning med ledsagelse af familiemedlemmer eller personale fra sammenslutninger, der beskæftiger sig med at beskytte børn, hvilket giver dem mulighed for en god fysisk, mental, moralsk og social udvikling, og som omfatter den nødvendige infrastruktur og kvalificeret personale, som kan bistå de indsatte mødre i udøvelsen af deres uddannelses- og opdragelsesmæssige ansvar; anbefaler ligeledes, at det i forbindelse med mindre børn i fængsler gøres lettere for den anden forælder at udøve sin forældremyndighed;
19.

mener, at den samlede miljøpåvirkning fra den civile luftfart er steget på grund af den væsentlige stigning i lufttrafikken, til trods for at luftfartsselskaberne har reduceret brændstofforbruget med 1-2 % pr. passager/km i de seneste 10 år, og til trods for at støjemissionerne er blevet sænket betydeligt; mener derfor: a) at lufttransport bør være omfattet af emissionshandelsordningen (ETS), og at der i højere grad bør gøres brug af den nye generation af det europæiske lufttrafikstyringssystem (Sesar — Single European Sky ATM Research), b) at der bør indføres emissionsbaseret differentiering af start- og landingsafgifter i lufthavne, c) at det fælles teknologiinitiativ Clean Sky, som tager sigte på at reducere CO2- og NOx-emissioner og støjforurening, bør iværksættes, d) at opsplitningen af det europæiske luftrum bør standses ved hurtigt at oprette et virkeligt fælles europæisk luftrum, e) at der bør træffes konkrete foranstaltninger for at mindske overbelastningen af lufthavne, f) at der bør sikres en bedre, modalt samordnet og logistisk integration i lufthavne ved at lette adgangen til jernbaner;
H.

der henviser til, at EU i de seneste år har ydet omfattende finansiel støtte til palæstinenserne; der henviser til, at EU's midlertidige internationale mekanisme og projektfinansiering har spillet en vigtig rolle for imødegåelsen af en humanitær katastrofe i Gaza-striben og på Vestbredden; der henviser til, at Kommissionen, De Forenede Nationers udviklingsprogram, De Forenede Nationers Hjælpeorganisation for Palæstinaflygtninge i Mellemøsten og Verdensbanken har indstillet flere infrastrukturprojekter, da det ikke er muligt at importere råmaterialer; der henviser til, at de humanitære hjælpeorganer og -organisationer har fortsat deres aktiviteter på trods af alle forhindringer; der henviser til, at EU fortsætter med at yde humanitær bistand til det Palæstinensiske folk og direkte subsidier til ansatte i Den Palæstinensiske Myndighed i Gaza; der henviser til, at PEGASE (European-Palestinian Socio-Economic Aid Management Mechanism) vil udgøre et nyt finansieringsinstrument for EU og anden international bistand til de palæstinensiske områder,
4.

understreger, at det er nødvendigt at finde en politisk løsning på konflikten i det østlige DR Congo, og finder det derfor glædeligt, at det lykkedes at afholde fredskonferencen i Goma; minder om det vigtige fravær af repræsentanter for Interhamwe (FDLR), men fremhæver, at de løfter om demobilisering og våbenhvile, der blev givet den 23. januar 2008 i tilslutning til konferencen, er skrøbelige, og vedbliver derfor med at tilskynde alle parter i denne konflikt til uophørligt at arbejde for fred, standse krænkelserne af menneskerettighederne og den humanitære folkeret og ethvert angreb på civile samt give de humanitære organisationer mulighed for at komme civilbefolkningen til hjælp;
36.

beklager, at disse grupper generelt ikke medtages i registret, og forventer, at Kommissionen træffer foranstaltninger for at sikre, at registret indeholder alle ekspertgrupper, herunder oplysninger om medlemmer af komitologiudvalg, individuelle eksperter, fælles organer og udvalg om social dialog, og for at sikre, at den samme åbne tilgang anvendes på medlemmer af disse ekspertgrupper, medmindre der gives vægtige grunde til det modsatte i hvert enkelt tilfælde;
11.

opfordrer Rådet og Kommissionen til at træffe yderligere foranstaltninger med henblik på visumlempelse og -liberalisering for belarussiske borgere, da kun en sådan handling gør det muligt at opfylde EU's hovedmål, nemlig at lette og styrke forbindelserne mellem borgerne i EU og Belarus og at demokratisere Belarus; opfordrer indtrængende Rådet og Kommissionen til i denne sammenhæng at overveje muligheden for at give afkald på omkostningerne i forbindelse med visum for belarussiske borgere, der rejser ind i Schengenområdet, hvilket er den eneste måde at forhindre Belarus og dets borgere i at blive mere og mere isoleret;
12.

glæder sig over Kommissionens initiativ til at etablere et stærkere partnerskab for øget markedsadgang for EU's eksportører og især til at opnå konkrete resultater for europæiske virksomheder ved at forbedre markedsadgangen på nye markeder, hvor de europæiske virksomheder møder komplekse handels- og investeringshindringer; glæder sig endvidere over Kommissionens initiativ til at koordinere målsætningerne og instrumenterne for EU's handelspolitik og strategi for markedsadgang på en sådan måde, at EU's potentiale inden for international handel og global konkurrenceevne udnyttes effektivt;
41.

opfordrer til en gennemgribende reform af karriereforvaltningen for ældre arbejdstagere, som i øjeblikket fra 50-årsalderen udsættes for forskelsbehandling ved jobansøgning, utilstrækkelig adgang til videreuddannelse, især vedrørende ny teknologi, manglende anerkendelse af deres arbejdserfaring og en lav forfremmelsesfrekvens; minder om, at aldersrelaterede begrænsninger for adgangen til uddannelse er diskriminerende, og opfordrer medlemsstaterne til at understrege dette over for arbejdsgivere og uddannelsessteder; opfordrer i denne henseende til, at Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (11), som forbyder forskelsbehandling på grund af alder inden for områderne uddannelse og beskæftigelse, hurtigst muligt gennemføres og anvendes effektivt i national ret; mener, at ud over spørgsmålet om adgang til videreuddannelse, har ældre arbejdstagere ofte brug for assistance til de mere personlige aspekter af arbejde, såsom teknikker ved jobsamtaler, opbygning af selvtillid og udarbejdelse af curriculum vitæ; opfordrer medlemsstaterne til at iværksætte en oplysningskampagne om arbejde særligt henvendt til ældre arbejdstagere samt iværksætte flere statslige programmer til at fremme beskæftigelsen blandt ældre arbejdstagere; opfordrer Kommissionen til at overvåge og gribe ind over for medlemsstater, hvis lovgivning fortsat giver mulighed for forskelsbehandling på grund af handicap eller alder;
39.

noterer sig EU's indsats for at få vedtaget resolutioner ved konsensus; henstiller til EU's medlemsstater fortsat at gøre en indsats for at engagere sig med lande fra andre regionale grupper for at sikre en bredere støtte til resolutioner, som øger beskyttelse og fremme af menneskerettigheder; opfordrer EU til at gøre mere effektiv brug af sin bistand og politiske støtte til tredjelande for at tilskynde dem til at samarbejde med UNHRC;
28.

glæder sig over Kommissionens beslutning om at »indføre hyppigere beslutningstagning for de fleste proceduremæssige trins vedkommende, således at der hurtigere sker fremskridt«; tager til efterretning, at Kommissionen afholder fire formelle møder om året for at træffe afgørelse om overtrædelsesprocedurer, og glæder sig over Kommissionens beslutning om at øge beslutningstagningens hyppighed, for så vidt angår overtrædelsesprocedurer; beklager, at Kommissionen i sin meddelelse ikke har defineret stærkere politiske og organisatoriske foranstaltninger til at håndtere disse nye forpligtelser med;
7.

bemærker, at videnskabelig udvikling bidrager til den økonomiske og sociale udvikling, der omhandles i millenniumudviklingsmålene; opfordrer navnlig EU til at gøre klimaændringerne til at hovedanliggende i dets VT-samarbejde med Afrika ved først og fremmest at udnytte de enorme vedvarende energiressourcer i Afrika, med særlig henvisning til solenergi;
48.

støtter beslutningen om at lade Kasakhstan overtage OSCE-formandskabet i 2010, hvilket blev muligt ved Kasakhstans tilsagn om at forsvare Kontoret for Demokratiske Institutioner og Menneskerettigheders (ODIHR) løbende mandat og demokratisere og liberalisere det politiske system i Kasakhstan; noterer sig i forbindelse med sidstnævnte tilsagnene om at lette registreringskravene både for politiske partier og mediekanaler og at ændre valgloven, hvilket alt sammen bør ske i 2008, samt tilsagnene om at ændre medieloven, således at den afspejler OSCE's henstillinger, og at begrænse strafansvaret for ærekrænkelse; glæder sig over den nære forbindelse, som Kasakhstan selv knytter mellem disse spørgsmål og det fremtidige OSCE-formandskab og ser frem til en rettidig og overbevisende omsætning af reformtilsagnene til konkrete tiltag; opfordrer indtrængende Kasakhstan til at benytte denne lejlighed til at tage afgørende skridt hen imod et fuldt ud demokratisk system og derigennem forberede sig på et virkelig vellykket OSCE-formandskab;
48.

mener, at opretholdelsen af samhørighedspolitikken efter 2013 er et passende svar på de nye udfordringer, og at den bør finde anvendelse på et differentieret grundlag inden for hele EU; mener, at samhørighedspolitikken fortsat børe være en fællesskabspolitik i overensstemmelse med traktaten og solidaritetsprincippet, og afviser derfor alle bestræbelser på igen at gøre denne politik til et nationalt kompetenceområde;
14.

mener, at videnskabelig og teknologisk forskning er et af nøgleelementerne i Lissabon-dagsordenen; er enig i, at det er overordentligt vigtigt at fremme forskning, og at medlemsstaterne bør træffe yderligere foranstaltninger for at opfylde deres FoU-investeringsmål for 2010 ved at angive, hvorledes nationale FoU-investeringsmål for 2010 vil blive opfyldt, og hvorledes deres FoU-strategier vil bidrage til at gennemføre et europæisk forskningsområde; understreger, at den nødvendige forandring i retning af en energieffektiv økonomi med lave kulstofemissioner, der også er baseret på vedvarende energikilder, ved hjælp af udvikling og anvendelse af nye teknologier vil skabe forskellige muligheder for EU; bemærker, at udvikling og anvendelse af nye teknologier og tjenester, der er med til at frigøre den globale økonomi fra CO2, giver den europæiske økonomi enorme muligheder; glæder sig over Kommissionens forslag om at indføre en »femte frihed« i den forbindelse, nemlig vidensfriheden som supplement til de fire bevægelsesfriheder for varer, tjenester, personer og kapital, og om at samle EU's og medlemsstaternes FoU-ressourcer for at sikre en mere effektiv udnyttelse;
1.

opfordrer Generaldirektoratet for Konkurrence til at undersøge de følger, som koncentrationen inden for EU's supermarkedssektor har for mindre virksomheder, leverandører, arbejdstagere og forbrugere, samt især at undersøge i hvilket omfang supermarkederne har misbrugt den købekraft, som en sådan koncentration har gjort mulig;
anmoder de internationale institutioner om at yde en mere omfattende støtte for at opfylde Østtimors behov for en reform af landets skrøbelige og politiserede sikkerhedsvæsen, som er nødvendig for en velfungerende demokratisk og sikker stat, gennem en omfattende høringsproces og en systematisk og overordnet strategi, således som det anbefales i FN's Sikkerhedsråds resolution 1704(2006) og i efterfølgende FN-rapporter; opfordrer Østtimors regering til at give denne opgave højeste prioritet; henstiller til regeringen at gøre brug af ekspertisen i FN's enhed for sikkerhedsstøtte med henblik på gennemførelse af et nationalt samråd om en reform af sikkerhedssektoren; anmoder Rådet, Kommissionen og de øvrige internationale donorer om at indføre en mekanisme til forbedring af koordineringen af bistanden til sikkerhedssektoren; opfordrer UNMIT om at tildele enheden for sikkerhedsstøtte de ressourcer og det personale, der er nødvendige for at bistå høringsprocessen og gennemførelsen af en gennemgribende undersøgelse;
G.

der henviser til, at dette spørgsmål igen er blevet meget presserende på grund af følgende udvikling: i) undertegnelsen af Lissabontraktaten, som forpligter EU til at handle som en globalt ansvarlig aktør ii) udviklingen inden for den europæiske sikkerheds- og forsvarspolitik (ESFP), som indebærer stadig flere militære og civile missioner uden for EU's grænser, hvor EU-personel kan blive truet med våben, som tidligere er blevet leveret af EU-medlemsstater iii) de seneste tilkendegivelser fra EU-medlemsstater, der viser, at de er rede til at øge deres våbeneksport for at fremme deres økonomiske interesser iv) adskillige initiativer til harmonisering af de nationale våbenopkøbspolitikker såvel som våbeneksporten og våbensalget inden for EU,
40.

går ind for, at fremme af biogas fuldt ud inddrages i rammerne for forslaget til et direktiv om fremme af anvendelsen af vedvarende energikilder (KOM(2008)0019) med særlig vægt på følgende elementer: a) årlige statistikker og rapporter om landbrugsbaseret biogasproduktion med henblik på at følge op på målene b) foranstaltninger til opførelse og fremme af biogasanlæg på grundlag af en national eller regional konsekvensanalyse med fortrinsret for anlæg, der nationalt og/eller regionalt har størst positive virkninger for miljøet, og som er økonomisk levedygtige; foranstaltninger til offentliggørelse og udbredelse af kendskabet til resultater af tidligere erfaringer eller forsøgsprojekter bør indarbejdes i alle planerne; kan sådanne foranstaltninger ikke finansieres over bestemmelserne for regionaludvikling og udvikling af landdistrikter, må disse ændres c) bestemmelser, der opfordrer EU-medlemsstaterne til eller kræver af dem, at de udformer nationale og regionale planer med henblik på at begrænse retlige og administrative hindringer, f.eks. bør naturgas eller andre fossile brændstoffer ikke foretrækkes i områder, hvor det er muligt at sælge biogasvarme til fjernvarmeproducenter;
4.

opfordrer de berørte medlemsstater til at finde en fælles løsning for at sikre, at Mehdi Kazemi gives asyl eller beskyttelse på EU-jord og ikke sendes tilbage til Iran, hvor han ville blive henrettet, og dermed garantere, at alle europæiske myndigheder og, i dette tilfælde, navnlig de britiske myndigheder fuldt ud overholder artikel 3 i den europæiske menneskerettighedskonvention; anmoder Kommissionen og Rådet om fuldt ud at samarbejde med medlemsstaterne i denne sag;
3.

opfordrer indtrængende de afghanske myndigheder til at vise, at de går ind for menneskerettigheder og demokratiske rettigheder, ved at gøre alt, hvad der står i deres magt, for at forhindre hans henrettelse og sikre, at hans sag bliver genoptaget; opfordrer præsident Karzai til at anvende sin benådningsret, hvis appeldomstolen stadfæster dødsdommen;
26.

påpeger den uensartede om end betydelige vækst i regionen generelt, men gør opmærksom på, at væksten er mest stabil i de olie- og gaseksporterende lande; påpeger den private sektors svage position i mange lande omkring Sortehavet; fremhæver den betydning, som etableringen af et område med økonomiske muligheder og velstand i Sortehavsregionen har for dennes befolkning og handelspartnere; understreger behovet for at forbedre investeringsklimaet for både lokale og internationale virksomheder, især ved at intensivere kampen mod korruption og svindel og ved at fremme markedsøkonomien gennem reformer, som sigter mod at forøge konkurrenceevnen og den økonomiske tiltrækningskraft gennem tilvejebringelsen af diversificerede økonomier og sikring af en bæredygtig vækst samt social retfærdighed og samhørighed; tilskynder til harmonisering og yderligere liberaliseringsinitiativer, og støtter oprettelsen af et frihandelsområde i overensstemmelse med WTO's principper; mener, at EU som en vigtig økonomisk partner for Sortehavslandene bør spille en ledende rolle for fremme af de nævnte mål og for at tilskynde til, at der tages nødvendige skridt i regionen;
30.

anerkender, at troværdigheden i EU's forhandlinger afhænger af, at der opnås positive resultater af Europas egne reduktionsbetræbelser, og af, at der udvikles og overføres teknologier med lav kulstofemission til andre lande; opfordrer derfor til vedtagelse på alle niveauer — lokalt, nationalt og europæisk — af politikker og foranstaltninger, der kan sikre, at EU selv opnår reduktioner i drivhusgasemissionerne på mindst 30 % i forhold til 1990-niveauet inden 2020 under forudsætning af, at andre industrilande forpligter sig til lignende reduktioner af drivhusgasemissioner, og at de økonomisk mere fremskredne udviklingslande yder et bidrag, som står i forhold til deres ansvar og respektive formåen; anerkender den forpligtelse, som EU — uanset udfaldet af en global aftale for perioden efter 2012 — har accepteret til at reducere drivhusgasemissionerne med mindst 20 % i forhold til 1990-niveauet inden 2020; opfordrer til vedtagelse af politikker og foranstaltninger, som støtter, at der både på nationalt og europæisk plan anvendes flere midler på forskning og udvikling samt innovation inden for området reduktion af drivhusgasemissioner;
35.

ser positivt på Kommissionens planer om at nedsætte personbilers CO2-emissioner; mener, at en integreret tilgang, der udnytter alle muligheder for at reducere CO2-emissionerne, bl.a. med hensyn til infrastruktur, køreadfærd, en ordning med incitamenter til at benytte renere køretøjer, biobrændstoffer og køretøjsteknologi, vil være mest hensigtsmæssig; opfordrer Kommissionen til at overveje udvikling af en fælles ramme for koordineret anvendelse af teknologineutrale og eventuelt harmoniserede CO2-relaterede skattemæssige incitamenter med et betydeligt potentiale for at reducere CO2-emissioner samtidig med at konkurrenceforvridning undgås; opfordrer indtrængende Rådet til at nå til enighed om Kommissionens forslag om at knytte personbilers afgifter til deres forurenende emissioner, f.eks. af CO2, for at undgå, at det indre marked yderligere opsplittes som følge af, at medlemsstaterne anvender dem forskelligt;